Title: 370.011 OE521,2,3,4,5 - Kamstup Ultraflow 54 DN15-125.pdf
ULTRAFLOW® 54 er en statisk flowmåler baseret på ultralydsprincippet. Den anvendes primært som volumen- strømsgiver til energimålere som MULTICAL®. ULTRAFLOW® 54 er beregnet til anvendelse på varmeinstallationer med vand som varmebærende medium. ULTRAFLOW® 54 er opbygget med ultralydsmåling og mi- kroprocessorteknik. Alle kredsløb til beregning og flowmå- ling er samlet på en single-board konstruktion, der giver et kompakt og rationelt design, samtidig med at der opnås en særdeles høj målekvalitet og pålidelighed. Volumenmålingen foretages med bidirektional ultra- lydsteknik efter løbetidsdifferensmetoden, hvilket er et langtidsstabilt og nøjagtigt måleprincip. Gennem to ultralydstransducere sendes lydsignalet både med og mod flowretningen. Det ultralydssignal, der løber med flowret- ningen vil først nå den modsatte transducer, og tidsfor- skellen mellem de to signaler kan herefter omregnes til en flowhastighed og hermed også til volumen.